PATVIRTINTA

Krekenavos lopšelio-darželio ,,Sigutė“

direktoriaus 2019 m. gruodžio 30 d.

įsakymu Nr. V-82

**2020–2023 METŲ KORUPCIJOS PREVENCIJOS PROGRAMA**

**I SKYRIUS**

**BENDROSIOS PROGRAMOS NUOSTATOS**

1. 2020–2023 metų korupcijos prevencijos programa (toliau – Programa) skirta korupcijos prevencijai Panevėžio r. Krekenavos lopšelyje-darželyje ,,Sigutė“ (toliau– Įstaigoje).

2. Ši Programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015–2025 metų programa, Savivaldybės korupcijos prevencijos programos rengimo rekomendacijomis, patvirtintomis Lietuvos Respublikos Specialiųjų tyrimų tarnybos direktoriaus 2014 m. birželio 5 d. įsakymu   
Nr. 2-185, Panevėžio rajono savivaldybės korupcijos prevencijos 2019–2021 metų programa, patvirtinta Panevėžio rajono savivaldybės tarybos 2019 m. balandžio 4 d. sprendimu Nr. T-79 „Dėl Panevėžio rajono savivaldybės korupcijos prevencijos 2019–2021 metų programos patvirtinimo“.

3. Šioje programoje vartojamos sąvokos:

3.1. **korupcija** – bet koks asmenų, dirbančių Įstaigoje elgesys, neatitinkantis jiems suteiktų įgaliojimų ar teisės aktuose nustatytų elgesio standartų, ar kitokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

3.2. **korupcinio pobūdžio nusikalstama veika** – kyšininkavimas, papirkimas, kita nusikalstama veika, jei ji padaryta teikiant viešąsias paslaugas bei siekiant naudos sau ar kitiems: piktnaudžiavimas tarnybine padėtimi ar oficialiais įgaliojimais, dokumentų klastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos veikos, kurių metu siekiama ar reikalaujama kyšio, papirkimo.

4. Programos tikslas – užtikrinti korupcijos prevenciją Įstaigoje, siekti kompleksiškai šalinti neigiamas sąlygas, skatinančias korupcijos atsiradimą, siekti asmenis atgrasinti nuo korupcinio pobūdžio nusikalstamų veikų darymo bei kitų veiksmų, kurie didina korupcijos sklaidą Įstaigoje, atlikimo. Programa siekiama paskatinti Įstaigos bendruomenę reikšti nepakantumą korupcijai, sustiprinti paramą korupcijos prevencijos priemonėms įgyvendinti.

5. Programos strateginės kryptys – korupcijos prevencija ir antikorupcinis švietimas ir informavimas.

6. Programa parengta 4 metų laikotarpiui. Programos įgyvendinimą koordinuoja ir kontroliuoja direktoriaus paskirtas asmuo.

7. Programa grindžiama korupcijos prevencija, visuomenės ir Įstaigos bendruomenės antikorupciniu švietimu ir mokymu, siekiant kompleksiškai šalinti šio neigiamo socialinio reiškinio priežastis ir sąlygas.

**II SKYRIUS**

**KORUPCIJOS PASIREIŠKIMO TIKIMYBĖ**

8. Krekenavos lopšelis-darželis ,,Sigutė“ – savivaldybės biudžetinė įstaiga, savo veiklą grindžianti vadovaudamasi Lietuvos Respublikos švietimo įstatymu, Biudžetinių įstaigų ir kitais įstatymais, Lietuvos Respublikos švietimo, mokslo ir sporto ministro įsakymais, Panevėžio rajono savivaldybės tarybos sprendimais, mero potvarkiais, Panevėžio rajono savivaldybės administracijos direktoriaus įsakymais bei kitais teisės aktais.

9. Pagrindinė veiklos rūšis – ikimokyklinio amžiaus vaikų ugdymas, kodas 85.10.10; kitos švietimo veiklos rūšys: priešmokyklinio amžiaus vaikų ugdymas, kodas 85.10.20.

10. Veiklos sritys, kuriose galimas korupcijos pasireiškimas:

10.1. atliekant paslaugų teikimo funkcijas (sudarant ugdymo grupes);

10.2. tikslingai panaudojant lėšas, deleguotas iš valstybės, savivaldybės biudžeto, GPM;

10.3. organizuojant ir vykdant viešųjų pirkimų procedūras;

10.4. formuojant įstaigos personalą;

10.5. įgyvendinant teisės aktais pavestas funkcijas;

10.6. atliekant priklausančio turto nuomos, panaudos ar kitas procedūras;

10.7. vykdant sprendimus, nustatančius mokesčių lengvatas.

**III SKYRIUS**

**PROGRAMOS TIKSLAI IR UŽDAVINIAI**

11. Programos tikslai yra:

11.1. įgyvendinti veiksmingą antikorupcinių priemonių sistemą, skatinančią plėtoti ryšius tarp Įstaigos ir Savivaldybės administracijos, įmonių, kurių steigėja yra Savivaldybė, ir visuomenės;

11.2. atskleisti priežastis ir sąlygas korupcijai pasireikšti Įstaigoje ir jas šalinti;

11.3. užtikrinti skaidrų viešųjų paslaugų administravimą;

11.4. plėtoti antikorupcinę kultūrą, į antikorupcinę veiklą įtraukiant bendruomenės narius.

12. Korupcijos prevencijos uždaviniai yra:

12.1. nustatyti veiklos sritis, kuriose yra korupcijos pasireiškimo tikimybė;

12.2. antikorupciniu požiūriu vertinti Įstaigos teisės aktų projektus;

12.3. stiprinti antikorupcinių priemonių įgyvendinimo kontrolę;

12.4. siekti, kad visų sprendimų priėmimo procesai būtų skaidrūs, atviri ir prieinami lopšelio-darželio bendruomenei;

12.5. įtraukti į korupcijos prevenciją Įstaigos bendruomenę, skatinti antikorupcinio švietimo programų diegimą;

12.6. viešai skelbti informaciją apie korupcijos veiksmus Įstaigoje.

**IV SKYRIUS**

**KORUPCIJOS PREVENCIJOS PRINCIPAI**

13. Korupcijos prevencija įgyvendinama vadovaujantis šiais principais:

13.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų;

13.2. visuotinio privalomumo – korupcijos prevencijos subjektais gali būti visi asmenys;

13.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą.

**V SKYRIUS**

**KORUPCIJOS ATVEJŲ TYRIMAS**

14. Sudaryti sąlygas darbuotojams, piliečiams pranešti lopšelio-darželio direktoriui arba asmeniui, atsakingam už korupcijos prevenciją bei kontrolę, apie įtarimus dėl galimos korupcinio pobūdžio nusikalstamos veiklos.

15. Tirti ir analizuoti gaunamus skundus, prašymus, pareiškimus, vertinti ir rengti siūlymus dėl korupcijos prevencijos priemonių įgyvendinimo tobulinimo.

**VI SKYRIUS**

**SIEKIAMI REZULTATAI IR VERTINIMO KRITERIJAI**

16. Siekiami rezultatai:

16. 1. sumažinti korupcijos pasireiškimo tikimybę;

16. 2. padidinti nepakantumą korupcijai;

16. 3. pagerinti korupcijos prevencijos organizavimą Įstaigoje ;

16. 4. padidinti visuomenės pasitikėjimą įstaiga;

17. Programos rezultatyvumas nustatomas vadovaujantis kiekybės ir kokybės rodikliais:

17.1. korupcijos paplitimo mažėjimu Įstaigoje;

17.2. sumažėjusių skundų, pateiktų Įstaigos ar savivaldybės administracijai, skaičiumi;

17.3. įvykdytų ir neįvykdytų Programos įgyvendinimo priemonių skaičiumi;

17.4. programos priemonių įgyvendinimu nustatytais terminais;

17.5. teisės aktų nustatyta tvarka užfiksuotų Įstaigos darbuotojų korupcinio pobūdžio nusikalstamų veikų skaičiumi;

17.6. anoniminių ir oficialių pranešimų apie galimus korupcinio pobūdžio nusikaltimus skaičiumi ir santykiu;

17.7. specialių pranešimų pasitarimuose, darbo posėdžiuose skaičiumi.

**VII SKYRIUS**

**PROGRAMOS ĮGYVENDINIMAS**

18. Programai įgyvendinti sudaromos Programos įgyvendinimo priemonių planas, kurio priemonių įvykdymo laikotarpis sutampa su programos įgyvendinimo pradžia ir pabaiga.

19. Programą vykdo visi lopšelio-darželio darbuotojai.

20. Programos įgyvendinimo priežiūrą bei kontrolę vykdo asmuo, atsakingas už korupcijos prevenciją ir kontrolę.

**VIII SKYRIUS**

**BAIGIAMOSIOS NUOSTATOS**

21. Laukiamas Programos įgyvendinimo rezultatas – prielaidų atsirasti palankioms korupcijai sąlygoms Įstaigoje užtikrinti, skaidrumo ir atvirumo užtikrinimas vykdant viešuosius pirkimus, administruojant ir teikiant viešąsias paslaugas. Programa skelbiama internetiniame tinklapyje www. <https://krekenavossigute.lt>

22. Už šios Programos įgyvendinimą paskirti asmenys, nesilaikantys šioje Programoje nustatytų reikalavimų, atsako pagal galiojančius Lietuvos Respublikos teisės aktus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2020–2023 metų korupcijos prevencijos programos

priedas

**2020–2023 METŲ KORUPCIJOS PREVENCIJOS PROGRAMOS ĮGYVENDINIMO PRIEMONIŲ P L A N A S**

|  |  |  |  |  |
| --- | --- | --- | --- | --- |
| Eil. Nr. | Priemonės pavadinimas | Vykdymo laikas | Vykdytojai | Numatomi rezultatai |
| 1. | Supažindinti darbuotojus su parengta korupcijos programa, ją skelbti internetinėje svetainėje [www.krekenavossigute.lt](http://www.krekenavossigute.lt), informuoti apie paskirtą asmenį, atsakingą už korupcijos prevenciją ir kontrolės funkcijų vykdymą | 2020 m.  I ketvirtis | Direktorius,  asmuo, atsakingas už korupcijos prevenciją ir kontrolę | Užtikrinamas viešumas, pateikiama informacija, kur kreiptis, susidūrus su korupcinio pobūdžio veikomis |
| 2. | Kontroliuoti ir koordinuoti įstaigos korupcijos prevencijos programą | Nuolat | Asmuo, atsakingas už korupcijos prevenciją ir kontrolę | Užtikrinama skaidri įstaigos veikla |
| 3. | Vaikų priėmimą į įstaigą vykdyti vadovaujantis steigėjo nustatyta tvarka | Nuolat | Direktorius | Užtikrintas skaidrus vaikų priėmimas į įstaigą |
| 4. | Priimant į darbą vadovautis teisės aktais ir atsižvelgti į pateiktas rekomendacijas, kandidatų nepriekaištingą reputaciją. Užtikrinti skaidrų darbuotojų priėmimą į ugdymo įstaigą | Nuolat | Direktorius | Įstaigoje dirbs tie asmenys, kurie turi nepriekaištingą reputaciją ir atitinkantį išsilavinimą |
| 5. | Interneto svetainėje skelbti planuojamų pirkimų planus,  viešųjų pirkimų taisykles, paramos panaudojimą | Nuolat | Asmuo, atsakingas už korupcijos prevenciją ir kontrolę | Užtikrinamas viešumas |
| 6. | Peržiūrėti darbuotojų pareigybių aprašus ir, esant būtinybei, įtraukti antikorupciniu požiūriu svarbias nuostatas bei atsakomybės priemones | Kasmet  IV ketvirtis | Direktorius | Didins darbuotojų atsakomybę |
| 7. | Nagrinėti gautus skundus, pareiškimus, siūlymus dėl galimų korupcijos atvejų | Gavus skundą, pareiškimą ar siūlymą | Asmuo, atsakingas už korupcijos prevenciją ir kontrolę | Padidės pasitikėjimas įstaigos veikla, vykdant antikorupcines priemones.  Mažės korupcijos galimybė įstaigoje |
| 8. | Parengti įstaigos direktoriaus metinę ataskaitą, pristatyti įstaigos bendruomenei | Vasario mėn. | Direktorius | Įstaigos sprendimai atviri, skaidrūs ir prieinami bendruomenei |
| 9. | Informuoti visuomenę apie nustatytas korupcijos apraiškas ir priimtus sprendimus | Gavus informaciją | Direktorius | Padidės pasitikėjimas įstaigos veikla, vykdant antikorupcines priemones, darbuotojai ir kiti asmenys bus skatinami pranešti apie pasitaikančius korupcijos atvejus |
| 10. | Teikti ataskaitą bendruomenės susirinkime | Metų pabaigoje | Asmuo, atsakingas už korupcijos prevenciją ir kontrolę | Užtikrinamas viešumas, savalaikis atsiskaitymas |
| 11. | Nustatyti korupcijos pasireiškimo tikimybę, nustatyti tolerancijos korupcijai lygį | Metų pabaigoje | Asmuo, atsakingas už korupcijos prevenciją ir kontrolę | Parengta išvada apie korupcijos pasireiškimo tikimybę įstaigoje sudarys galimybę nustatyti rizikos sritis ir taikyti prevencines priemones |
| 12. | Korupcijos prevencijos planą peržiūrėti ir papildyti esant poreikiui, bet ne rečiau kaip vieną kartą per dvejus metus | 2021 m. pabaigoje | Asmuo, atsakingas už korupcijos prevenciją ir kontrolę | Užtikrins efektyvų korupcijos rizikos valdymą |
| 13. | Skelbti įstaigos finansines ataskaitas, darbuotojų vidutinio mėnesio darbo užmokestį (bruto) | Kas ketvirtį | Direktorius | Užtikrinamas viešumas. Paskelbtos finansinės ataskaitos, ataskaitos, darbuotojų darbo užmokestis |
| 14. | Peržiūrėti ir atnaujinti įstaigos interneto svetainę | Kas ketvirtį | Direktorius,  asmuo, atsakingas už korupcijos prevenciją ir kontrolę | Užtikrintas viešumas. Interneto svetainė atitinka teisės aktus |
| 15. | Dalyvauti mokymuose, susijusiuose su antikorupcine veikla | Kasmet | Asmuo, atsakingas už korupcijos prevenciją ir kontrolę | Darbuotojai įgis daugiau žinių apie korupcijos pasekmes ir prevenciją.  Didės antikorupcinio švietimo sklaida |
| 16. | Paminėti Tarptautinę antikorupcijos dieną | Gruodžio mėn. | Grupių mokytojai | Prevencinė veikla, formuojamos antikorupcinės nuostatos (atsispirti impulsyviam elgesiui, išspręsti konfliktus, išspręsti problemas ir suprasti savo elgesio pasekmes) |
| 17. | Sudaryti galimybę pateikti tėvams (globėjams) anonimines anketas apie aptarnavimo kultūrą, suteiktų paslaugų kokybę, galimas korupcinio pobūdžio apraiškas įstaigoje | 2021 m.  II ketvirtis | Direktorius | Parengtoje ataskaitoje bus nustatytas galimos korupcijos pasireiškimo sritys |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_